गणतंत्र दिवस पर दिखेंगी 25 तरह की झांकियां
गणतंत्रदिवस समारोह में प्रदेश की समृद्ध सांस्कृतिक विरासत उपलब्धियों को दर्शाती 25 आकर्षक झांकियां प्रस्तुत की जाएंगी। राज्य स्तरीय गणतंत्र दिवस समारोह ऐतिहासिक रिज मैदान पर 26 जनवरी को प्रातः11 बजे आरंभ होगा। यह जानकारी उपायुक्त शिमला दिनेश मल्होत्रा ने सोमवार को राज्य स्तरीय गणतंत्र दिवस समारोह की तैयारियों को लेकर आयोजित बैठक की अध्यक्षता करते हुए दी।
उन्होंने इस मौके पर अधिकारियों को निर्देश दिए कि वह गणतंत्र दिवस को लेकर तैयारियां शुरू कर दें। उन्होंने पुलिस विभाग के अधिकारियों को निर्देश दिए कि वह सुरक्षा को लेकर कड़े इंतजाम कर लें ताकि गणतंत्र दिवस समारोह शांतिपूर्वक संपन्न हो।
उपायुक्त ने बताया कि आयोजित होने वाली परेड में सेना, पुलिस, होम गार्ड, अग्निशमन, एनएसएस, एनसीसी, स्काउट एंड गाइड सहित 25 टुकडिय़ां भाग लेंगी। गणतंत्र दिवस के अवसर पर प्रदेश के विभिन्न जिलों के दल, सांस्कृतिक कार्यक्रम प्रस्तुत करेंगे। उन्होंने विभिन्न विभागों के अधिकारियों को सभी प्रबंध समयबद्ध पूर्ण करने के निर्देश दिए। उन्होंने कहा कि समारोह काे लेकर अधिकारी अपने विभागों में तैयारियों का समय-समय पर जायजा लेते रहें, ताकि समारोह से पहले कार्यक्रम की तैयारियां सही प्रकार से पूर्ण हो जाए।
पुलिस अधीक्षक शिमला डी डब्ल्यू नेगी ने बैठक के दौरान कहा कि गणतंत्र दिवस के मौके पर आयोजित की जाने वाली परेड का अभ्यास आगामी 15 जनवरी के बाद आरंभ किया जाएगा और समारोह के लिए सुरक्षा के कड़े इंतजाम किए जाएंगे। उन्होंने कहा कि इसमें पुलिस, होमगार्ड, महिला पुलिस, आर्मी, एनसीसी कैडेट्स, स्काउट एंड गाइड सभी को अभ्यास के लिए सूचित कर दिया जाएगा। रिहर्सल समय पर पूरी कर ली जाएगी।
इस अवसर पर अतिरिक्त जिला दंडाधिकारी डीके रतन, अतिरिक्त जिला दंडाधिकारी (आतिथ्य) जीसी नेगी, सहायक आयुक्त नगर निगम शिमला प्रशांत सरकैक, सहायक आयुक्त उपायुक्त ईशा ठाकुर, भारतीय सेना और विभिन्न विभागों और संगठनों के वरिष्ठ अधिकारी उपस्थित रहे।
गणतंत्र दिवस को लेकर बैठक के दौरान उपायुक्त दिनेश मल्होत्रा अन्य अधिकारी।
hin_Deva hin_Deva hin_Deva hin_Deva hin_Deva hin_Deva hin_Deva